C 351/6
HU
Az Európai Unió Hivatalos Lapja
2022.9.14.
Összefonódás előzetes bejelentése (Ügyszám: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Egyszerűsített eljárás alá vont ügy (EGT-vonatkozású szöveg)
(2022/C 351/04)
1.
2022. szeptember 7-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a Saudi Arabian Oil Company (Szaúd-Arábia) irányítása alá tartozó Aramco Overseas Company B.V. (a továbbiakban: AOC, Hollandia),
–
a BP p.l.c.
(Egyesült Királyság) irányítása alá tartozó BP Europa SE (a továbbiakban: BP Europa, Németország),
–
Lotos – Air BP Polska sp. z o.o. (a továbbiakban: célvállalkozás, Lengyelország).
Az AOC és a BP Europa az összefonódás-ellenőrzési rendelet 3. cikke (1) bekezdésének b) pontja és 3. cikke (4) bekezdése értelmében közös irányítást fognak szerezni a célvállalkozás felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
az AOC a Saudi Aramco csoporthoz tartozó kapcsolt vállalkozásai számára a szolgáltatások széles körét nyújtja, köztük a következőket: pénzügyi támogatás, ellátásilánc-irányítás, technikai támogatás és különféle adminisztratív támogató szolgáltatások,
–
a BP Europa a BP lengyelországi tevékenységeinek többségét végzi, melyek közé egyebek mellett a következők tartoznak: közúti üzemanyaggal való ellátás saját töltőállomásain és más kereskedői helyszíneken, valamint kenőanyagok értékesítése, többek között a Castrol márka révén; a BP jelenleg nem szállít vagy értékesít légijárműüzemanyagot Lengyelországban,
–
a célvállalkozás a Grupa Lotos S.A. és a BP Europa közös irányítása alá tartozó közös vállalkozás, amely JET-A1 sugárhajtómű-üzemanyagok és repülőbenzin értékesítésével foglalkozik, valamint lengyelországi repülőtereken repülőgépek üzemanyag-feltöltését végzi ezekkel a légijármű-üzemanyagokkal.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Az észrevételeket faxon, e-mailben vagy postai úton lehet a Bizottsághoz eljuttatni.
Az elérhetőségi adatok a következők: E-mail: COMP-MERGER-REGISTRY@ec.europa.eu Fax +32 22964301 (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.